Source: http://eisionline.org/index.php/sk/?start=50
Timestamp: 2017-02-22 12:58:51+00:00
Document Index: 11234007

Matched Legal Cases: ['súd ', 'Súd ', 'súd ', 'súd ', 'Súd ', 'súd ', 'súd ', 'súd ', 'Súd ', 'Súd ', '§ 7', 'súd ', 'čl. 267', 'súd ', 'súd ', '§ 6', 'súd ']

HomeProjektyOchrana súkromiaZodpovednosť na InterneteOchrana spotrebiteľaSúdy a občianska spoločnosťObčianska poradňaDuševné vlastníctvoKOKSOSociálne siete verzus základné ľudské práva a slobodyO násĽudiaFinancovaniePublikácie a prednáškyČo pre Vás robíme?Prehľad prípadovNewsletterArchívMicroBlogKontakt	EISi navrhuje lepšiu špecializáciu súdov v oblasti duševného vlastníctva	EISi minulý týždeň zaslalo list Ministrovi Spravodlivosti JUDr. Borecovi, kde ho žiada o dôkladné prehodnotenie a zmenu dnešnej (ne)špecializácie súdov v oblasti práva duševného vlastníctva. Dnešná úprava totiž až príliš zaťažuje súdy a podľa skúseností je i zlá pre kvalitu spravodlivosti doručovanej občanom a podnikateľom v týchto sporoch. Navrhujeme preto konkrétne kroky ako túto situáciu v oblasti špecializácie súdov zlepšiť.
Čítať ďalej: EISi navrhuje lepšiu špecializáciu súdov v oblasti duševného vlastníctva	Prevádzkovateľ webu zodpovedný za anonymný príspevok	Okresný súd Považská Bystrica vo veci Stacho v Klub Strážov, o.z. rozhodol, že Klub strážov, ako prevádzkovateľ webovej stránky www.otvorene.sk je povinný, okrem iného, zaplatiť pánovi Stachovi 5.000,- EUR za anonymné komentáre tretích osôb. Sme presdvečení, že nesprávne.
Čítať ďalej: Prevádzkovateľ webu zodpovedný za anonymný príspevok	Súd dal EISI za pravdu a sprístupnil rozsudok	Pred časom sme na našom webe informovali o tom, že Okresný súd Považská Bystrica nám odmietol sprístupniť rozsudok. Krajský súd nám dal za pravdu, a rozsudok nám v krátkej dobe sprístupnil, za čo mu samozrejme ďakujeme. Čítať ďalej: Súd dal EISI za pravdu a sprístupnil rozsudok	Vzorové podanie na Ústavný súd SR vo veci plošného sledovania občanov	Členovia EISi pripravili pre poslancov Národnej rady Slovenskej republiky vzorové podanie na Ústavný súd SR vo veci protiústavného plošného sledovania občanov podľa zákona o elektronických komunikáciách. Ohľadom podania sme oslovili už niekoľko poslancov naprieč celým politickým spektrom.
Čítať ďalej: Vzorové podanie na Ústavný súd SR vo veci plošného sledovania občanov	Súd nám odmieta sprístupniť rozsudok	Pred pár dňami nám bolo od Okresného súdu Považská Bystrica doručené rozhodnutie, ktorým nám odmietol sprístupniť rozsudok s odôvodnením, že tento rozsudok nenadobudol právoplatnosť a preto ho sprístupniť povinný nie je. Dnes sme samozrejme podali odvolanie.
Čítať ďalej: Súd nám odmieta sprístupniť rozsudok	Podali sme amicus curiae pred Ústavným súdom	EISi podalo minulý týždeň amicus curie v spore Ecopress v. Storin, kde Ústavnému súdu SR dávame do pozornosti nevyhnutnosť položenia prejudiciálnej otázky. Ako vysvetľujeme totiž v našom podaní, vo svetle poslednej judikatúry SDEÚ je potrebné zistiť do akej miery je tunajšia tradičná doktrína Najvyššieho súdu SR vo vzťahu § 7 ods. 1 AZ súladná s právom Únie. Za týmto účelom by mal súd položiť Súdnemu dvoru prejudiciálnu otázku podľa čl. 267 ZFEU. Prejudiciálnu otázku by mal predovšetkým položiť Najvyšší súd SR v dovolacom konaní, ale vzhľadom na konanie aj pred Ústavným súdom, sme sa rozhodli na tieto otázky upozorniť aj jeho. Najvyššiemu súdu SR predložíme podobné podanie v najbližších dňoch.
Čítať ďalej: Podali sme amicus curiae pred Ústavným súdom	Právna analýza vybraných ustanovení ACTA	Obchodná dohoda proti falšovaniu ( „ACTA“) vytvára v spoločnosti značnú kontroverziu. Pripravili sme preto krátku trojstranovú analýzu jej dôležitých ustanovení. Je určená bežným občanom, aktivistom, novinárom, politikom ale aj právnikom. Zhrnutím možno uviesť, že najväčšie obavy sú z budúceho výkladu dohovoru, a tiež z vplyvu inštitucionálneho rámca na možnosť reformy práv duševného vlastníctva do budúcna.
Čítať ďalej: Právna analýza vybraných ustanovení ACTA	Opätovne upozorňujeme GPSR na protiústavné monitorovanie obyvateľov SR	Dnes sme podali už druhé podanie na Generálnu prokuratúru SR vo veci protiústavného plošného monitorovania občanov Slovenskej republiky podľa zákona o elektronických komunikáciách. Na jeho základe sa uchovávajú informácie o každom telefonickom hovore, textovej správe, či emaily, ktorý je odoslaný, vrátane informácií o tom kto, kedy, s kým telefonoval, kde sa vtedy nachádzal, komu a odkiaľ posielal email, či textovú správu, aký telefón alebo službu použil a mnoho ďalších. V praxi sú často zneužívané proti občanom. Našim podaním opätovne žiadame GPSR o urýchlené predloženie veci na Ústavný súd SR. Podanie predstavuje pomerne podrobnú právnu analýzu protiústavnosti a prináša aj reálne dôkazy o zneužívaní predmetných údajov orgnámi verejnej moci. Zároveň žiadame všetkých občanov aby sa o tomto probléme rozprávali so svojimi poslancami, keďže aj poslanci Národnej rady SR môžu vec predložiť Ústavnému súdu SR.
Čítať ďalej: Opätovne upozorňujeme GPSR na protiústavné monitorovanie obyvateľov SR	Neoprávnený postup štátu voči protestu ZastavmeActa	Mestská časť Bratislava Staré mesto kládla zvolávateľovi sobotňajsieho zhromaždenia ZastavmeActa neoprávnené prekážky. Pod hrozbou následnej pokuty (do výšky 165 EUR) od neho vyžadovali zabezpečenie minimálne 50 usporiadateľov, pričom odporúčali až 150. Nejedná sa pritom o prvý prípad kedy sa orgán verejnej moci snaží "nadiktovať domácu úlohu" zvolávateľovi argumentujúc § 6 ods. 5 písm. b) a e) zákona o zhromažďovacom práve. Ak od Vás ako zvolávateľa budú niekedy žiadať niečo podobné, prekopírujte im nasledujúci text.
Čítať ďalej: Neoprávnený postup štátu voči protestu ZastavmeActa	EISI intervenuje v spore proti projektu ZNasichDani.sk EISI podalo v spore týkajúcom sa projektu www.znasichdani.sk svoje amicus curiae podanie na Okresný súd Bratislava II. Žalované je v ňom občianske združenie Aliancia Fair-play a spoločnost Websupport. Projekt ZNasichDani.sk bol spustený ako spoločný projekt Aliancie Fair-play a Vizuálneho obchodného registra v marci 2011. Monitoruje osoby stojace za firmami, ktoré získavajú zákazky od štátu. Stránka vznikla ako mash-up Vestníka verejného obstarávania a Obchodného registra.
I. Pomerovanie slobody prejavu a ochrany osobnosti; II. Nárok na primerané zadosťučinenie v peniazoch; III. Zodpovednosť poskytovateľa služby informačnej spoločnosti;
Čítať ďalej: EISI intervenuje v spore proti projektu ZNasichDani.sk Strana 6 z 7	ZačiatokPredch.1234567Nasl.Koniec	Language